‘আমরা ভালো বন্ধু’ ট্রাম্পের বন্ধুপ্রীতির জবাব দিলেন মোদি

ওয়েবডেস্ক- মোদির সঙ্গে আমার বন্দুত্ব অটুট’ যতই ভুল বোঝাবুঝি থাকুক না কেনো। ভারতের প্রধানমন্ত্রী একজন দুর্দান্ত মানুষ, গ্রেট প্রাইম মিনিস্টার (Great Prime Minister) । ডোনান্ড ট্রাম্পের (Donald Trump) এই মন্তব্যের জবাব দিলেন মোদি (Naredra Modi)। মার্কিন প্রেসিডেন্টের অনুভূতির প্রশংসা করে তাঁর সম্পূর্ণ প্রতিদান দেবেন জানিয়েছেন প্রধানমন্ত্রী নরেন্দ্র মোদি।

আমেরিকার (America) শুল্ক বাণে (Tariff)  বিদ্ধ ভারত। ফলে খুব স্বাভাবিকভাবে ট্রাম্প ও মোদির মধ্যে দূরত্ব বেড়েছে। এর মধ্যে চীনে এসসিও বৈঠকে যোগ দেন প্রধানমন্ত্রী নরেন্দ্র মোদি। তার পরে আমেরিকার প্রেসিডেন্ট ডোনাল্ড ট্রাম্প বলেন,  ভারতের সঙ্গে আমেরিকার সম্পর্ক আলাদা। মাঝে মধ্যে মতবিরোধ হলেও আমি আর মোদি সব সময় বন্ধুই থাকব।

গত ৫ সেপ্টেম্বর সাংবাদিকরা মার্কিন প্রেসিডেন্টের কাছে জানতে চান, ভারত-আমেরিকা সম্পর্ক নতুন করে গড়ে তুলতে আগ্রহী? ট্রাম্পের জবাব, অবশ্যই। আমি নিজে তো মোদির সঙ্গে সবসময় বন্ধুত্ব রাখব। উনি প্রধানমন্ত্রী হিসাবে দারুণ। আসলে উনি এই মুহূর্তের যেটা করছেন, সেটা আমার ভালো লাগছে না। কিন্তু ভারত-আমেরিকার সম্পর্ক স্পেশাল। এতে তেমন চিন্তার কিছু নেই। মাঝে মধ্যেই এই রকম হতেই পারে।

কিন্ত এই বক্তব্যের আগেই ট্রুথ সোশ্যাল একটি ছবি শেয়ার করেছিলেন মার্কিন প্রেসিডেন্ট ডোনাল্ড ট্রাম্প। যেখানে দেখা যাচ্ছে, তিয়ানজিন বৈঠকে একসঙ্গে নরেন্দ্র মোদি, ভ্লাদিমির পুতিন এবং শি জিনপিং। সেখানে ট্রাম্প লেখেন, ওয়াশিংটন ও নয়াদিল্লির সম্পর্ক একবারের তলানিতে ঠেকেছে। তার পরেই ফের মোদিকে ভালো বন্ধু বলে দাবি মার্কিন প্রেসিডেন্টের।

আরও পড়ুন- ‘গ্রেট প্রাইম মিনিস্টার’ ‘দুর্দান্ত মানুষ’, মোদির প্রশংসায় উচ্ছ্বসিত ট্রাম্প

ট্রাম্পের বার্তা পেয়ে উচ্ছ্বাস চেপে রাখেননি প্রধানমন্ত্রী নরেন্দ্র মোদিও। তিনি ট্রাম্পের পোস্ট রি-পোস্ট করে ক্যাপশনে লেখেন, প্রেসিডেন্ট ট্রাম্পের অনুভূতি এবং আমাদের সম্পর্ক তাঁর ইতিবাচক বক্তব্যের প্রশংসা করছি। ভারত ও আমেরিকার ইতিবাচক ও বৈশ্বিক কৌশলী অংশীদারিত্বের সম্পর্ক রয়েছে। আমরা এর সম্পূর্ণ প্রতিদান দেব।

দুই নেতার রাষ্ট্রনেতার কথায় ইতিবাচক ইঙ্গিত মিলেছে। ফলে ভারত ও আমেরিকার মধ্যে সম্পর্কের পারদ কী গলছে? সেইদিকে তাকিয়ে আছে গোটা বিশ্ব।

দেখুন আরও খবর-